10. ΑΝΑΓΚ. ΝΟΜΟΣ υπ’ αριθ. 2315 της 24 Απρ./2 Μαΐου 1940 Περί συμπληρώσεως του Α.Ν. 974/1937 «περί εκποιήσεως αχρήστων ταχυδρομικών οχημάτων κλπ.». Άρθρ.1.-1.Εις τους οδηγούς μοτοσυκλεττών της ΤΤΤ Υπηρεσίας χορηγείται ανά τριετίαν ειδική αδιάβροχος στολή μετά ζεύγους ειδικών χειροκτίων, υποδημάτων και ομματοϋαλίων. 2.Εις το με την φορτοεκφόρτωσιν των ταχ. αποστολών ασχολούμενον αχθοφορικόν προσωπικόν παρά τοις Ταχυδρομείοις Αθηνών, Πειραιώς, Θεσσαλονίκης, χορηγούνται ανά τριετίαν ειδικά αδιάβροχα, κατ’ έτος δε χιτώνιον (μπλούζα) μετά υπηρεσιακού πηληκίου. 3.Τα είδη ταύτα θεωρούνται ως είδη του Δημοσίου εμπεπιστευμένα εις το ανωτέρω προσωπικόν. Άρθρ.2.-Προς κανονικήν λειτουργίαν των Σταθμών συντηρήσεως και επισκευής των αυτοκινήτων της ΤΤΤ Υπηρεσίας επιτρέπεται η προμήθεια ειδικών ρυθμιστικών μηχανημάτων και εργαλείων. Άρθρ.3.-1.Η δαπάνη προμηθείας των εν τοις δύο προηγουμένοις άρθροις αναφερομένων ειδών βαρύνει τον δια του Α.Ν. 974/1937 συσταθέντα λογαριασμόν, ενεργείται δε κατά τας διατάξεις του εις εκτέλεσιν του ανωτέρω Νόμου Β.Δ/τος «περί τρόπου εκποιήσεως ταχυδρομικών οχημάτων κλπ.» της 24/30-5-1938. 2.Εφεξής εκ του προϊόντος των κατά το άρθρ. 1 του υπ’ αριθ. 974/1937 Α.Νόμου «περί εκποιήσεως αχρήστων ταχυδρομικών οχημάτων κλπ.» εκποιουμένων αχρήστων παντοειδών υλικών των μεταφορικών μέσων της Ταχ. Υπηρεσίας, το 1/3 αποδίδεται εις το Ταμείον Αλληλοβοηθείας Βοηθητικού Προσωπικού ΤΤΤ. Δι’ αποφάσεως του Υφυπουργού θέλει καθορισθή ο τρόπος της εις το ρηθέν Ταμείον αποδόσεως του ως άνω ποσοστού. Άρθρ.4.-(Αφορών τα Ταμεία Αρωγής και Αλληλοβοηθείας Βοηθ. Προσωπικού ΤΤΤ δεν ισχύει μετά την συγχώνευσιν τούτων εις το Ταμείον Προνοίας Δημοσίων Υπαλλήλων). 